как се определя обезщетението при птп в германия?
в германия обезщетението за претърпени неимуществени вреди вследствие на катастрофа се определя по справедливост (няма таблици, по които да се изчислява). това се отнася както за случаите, в които пострадалият е получил телесни повреди, така и за случаите на смърт при птп на близък човек. при смърт, право на обезщетение за неимуществени вреди има всеки, който е изградил особена лична привързаност с починалия. презюмира се, че такава привързаност е налице по отношение на съпрузи, вкл. фактическите такива, деца и родители на починалия. наред с обезщетението за неимуществени вреди, в германия се изплаща обезщетение и за пропуснати ползи (поради намалена работоспособност или поради загуба на дължимата издръжка от починалия), както и за всички разходи, чиято необходимост е била породена от катастрофата – разходи за погребение, за закупуване на лекарства, уреди и услуги, свързани с влошеното здравословно състояние, разходи за болногледач и т.н.